Publication: Magyar Közlöny
Issue: MK-2007-113 (Year: 2007, Number: 113)
Era: 2004-2010
Section: a 19/2007. (VIII. 29.) ÖTM rendelethez
Paragraph Index: 761

1. A tûzbiztonság általános tervezési alapelvei 1.1. A kiégett nukleáris fûtõelemek átmeneti száraz tárolóinak (a továbbiakban: Tároló) biztonság szempontjából fontos épületszerkezeteinek, rendszereinek és rendszerelemeinek – az egyéb biztonsági szempontok betartása mellett – olyannak kell lenniük, hogy minimalizálják a belsõ tüzek és robbanások hatását, amelyek külsõ vagy belsõ események hatására bekövetkezhetnek. 1.2. Tûz esetén is biztosítani kell a Tároló állapotának monitorozását, a remanens hõ elvonását és a radioaktív anyagok kikerülésének megakadályozását. 1.3. A tûzbiztonság növelésének érdekében a tervezésnél alapelvként kell figyelembe venni a mélységi védelem elvét és a tûzkeletkezés lehetõségének minimalizálását. 1.4. A Tárolóknál az alábbi üzemállapotokat különböztetjük meg: 1.4.1. Betárolás: Szakszemélyzet által folyamatosan felügyelt állapot. A kiégett nukleáris fûtõelem kazetták beszállítása, elhelyezése a tárolóba vagy kiemelése a tárolóból. 1.4.2. Zárt felügyelt idõszak: Szakszemélyzet nélküli állapot. A tároló zárt állapotú, a rendszer távfelügyelettel ellenõrzött. 1.5. A tûzvédelmet determinisztikus alapon kell értékelni a következõ szempontok figyelembevételével: 1.5.1. Tûz ott keletkezhet, ahol beépített vagy tranziens éghetõ anyag található. 1.5.2. A determinisztikus alapú értékelés egy idõben egy tûzeset figyelembevételével történjen, a terjedõ tûz ugyanazon esemény részét képezi. 1.5.3. A tûzoltás alapvetõ feltételeinek biztosítása szempontjából egy mértékadó tûzesetet kell feltételezni. 1.5.4. A tûzesetet egyaránt feltételezni kell a különbözõ üzemállapotokra. 2007/113. szám

Source: https://magyarkozlony.hu/hivatalos-lapok/2b225007b3d99ca781581364e9a3526e52b9fd0a/dokumentumok/129f484aef5a22ef8f194481b0df306052a02b92/letoltes